कुर्बान (2009 फ़िल्म)

कुर्बान 2009 की हिन्दी फ़िल्म है। यह रेंसिल डिसिल्वा द्वारा निर्देशित है और धर्मा प्रोडक्शंस के तहत इसे करण जौहर ने निर्मित किया है। करण ने डिसिल्वा के साथ मिलकर पटकथा लिखी है। मुख्य भूमिकाओं में सैफ़ अली ख़ान और करीना कपूर हैं। 

कहानी न्यूयॉर्क में मनोविज्ञान की प्रोफेसर अवंतिका आहूजा के इर्द-गिर्द घूमती है। वह अपने बीमार पिता की देखभाल करने के लिए दिल्ली, भारत लौटती है। यहाँ वह एहसान के साथ संबंध बनाती है। अवंतिका और एहसान प्यार में पड़ जाते हैं, शादी कर लेते हैं और अमेरिका चले जाते हैं। वहाँ उसे पता चलता है कि एहसान और उसका परिवार इस्लामी आतंकवादी समूहों से जुड़ा हुआ है। 

 पटकथा 
संयुक्त राज्य अमेरिका में रहने वाली मनोविज्ञान की प्रोफेसर अवंतिका आहूजा (करीना कपूर) अपने पिता के बीमार होने के बाद दिल्ली लौटती है। दिल्ली में रहते हुए उसकी मुलाकात मुंबई के एक विश्वविद्यालय के प्रोफेसर एहसान ख़ान (सैफ़ अली ख़ान) से होती है। दोनों दोस्त बन जाते हैं और प्यार में पड़ जाते हैं। अवंतिका को संयुक्त राज्य अमेरिका में काम करने के लिए वापस बुलाया जाता है। एहसान उसके साथ वहां जाने के लिए तुरंत मान जाता है। दोनों शादी भी कर लेते हैं। अवंतिका एहसान को नौकरी दिलाने में मदद करती है और उसे उसी विश्वविद्यालय में "इस्लाम और आधुनिक दुनिया" पढ़ाने के लिए प्रोफेसर के रूप में नियुक्त कर लिया जाता है। 

अवंतिका की पड़ोसी सलमा (नौहीद सेरुसी) को उसके पति हकील ने अपने घर में कैद कर रखा है। वह अवंतिका को घर में नजरबंद होने की अपनी स्थिति के बारे में बताती है और उसे एक दोस्त और टीवी रिपोर्टर रेहाना (दीया मिर्ज़ा) से संपर्क करने का अनुरोध करती है। अवंतिका रेहाना और उसके प्रेमी रियाज़ (विवेक ओबेरॉय) से मिलती है। इस बीच, अवंतिका बहुत खुश होती है जब उसे पता चलता है कि वह गर्भवती है। एहसान का इंतज़ार करते हुए वह अपने घर के पास की गली में टहलती है। आवाज़ें सुनकर उसे पता चलता है कि उसके पड़ोसी का एक समूह आतंकवादी समूह का हिस्सा है। उसे सलमा की लाश भी मिलती है। वह अपने घर भागती है और वहां एहसान को ये सब बताती है। पहले तो वह उसे सांत्वना देता है लेकिन जल्द ही यह बता देता है कि वह भी आतंकवादी समूह का हिस्सा है। अवंतिका को पता चलता है कि वह एहसान के लिए केवल एक मोहरा है। उसने संयुक्त राज्य अमेरिका में वैध रूप से निवास प्राप्त करने के लिए उससे शादी की थी।

 कलाकार 
सैफ़ अली ख़ान — एहसान ख़ान 
करीना कपूर — अवंतिका आहूजा 
विवेक ओबेरॉय — रियाज़ मसूद 
दीया मिर्ज़ा — रेहाना 
ओम पुरी — भाईजान 
किरण खेर — नसरीन अप्पा 
नौहीद सेरुसी — सलमा 
आकाश खुराना — अवंतिका के पिता 
कुलभूषण खरबंदा — एहसान के पिता 

संगीत

 नामांकन और पुरस्कार 

|-
| rowspan="2"|2010
| करीना कपूर   
| फ़िल्मफ़ेयर सर्वश्रेष्ठ अभिनेत्री पुरस्कार
| 
|-
| सोनू निगम तथा सलीम मर्चेंट ("शुक्रान अल्लाह")
| फ़िल्मफ़ेयर सर्वश्रेष्ठ पार्श्व गायक पुरस्कार
| 
|}

 सन्दर्भ 

 बाहरी कड़ियाँ

श्रेणी:सलीम–सुलेमान द्वारा संगीतबद्ध फिल्में
श्रेणी:2009 में बनी हिन्दी फ़िल्म